20/06/2019 | Administración LocalMunicipal
Fisterra
Resolución Alcaldía de 18 de xuño de 2019 sobre delegacións a concelleiros

Constituída a Corporación Municipal en sesión extraordinaria celebrada o pasado 15 de xuño de 2019, resulta necesario, dentro do prazo dos 30 días seguintes ao da sesión de constitución e por razóns fundamentadas no funcionamento ordinario dos servizos, conferir delegacións especiais dentro do límite previsto no Artigo 43 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Considerando que o Artigo 21.3 da Lei 7/1985, de 2 de abril, reguladora das Bases de Réxime Local e 61.3 da Lei 5/1997, de 22 de xullo de Administración Local de Galicia, establecen a relación tasada das competencias e atribucións que son susceptibles de delegación Tendo en conta que o réxime xeral de delegacións entre os órganos necesarios previstos nos Artigos 114 ao 118 do ROF, co alcance, límites e extensión fixados polo citado Artigo 43.5 do mesmo texto legal, esta Alcaldía, en virtude das competencias que confire o Artigo 21.2 da Lei 7/1985, do 2 de abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: Avaliación e información de situacións de necesidade social e a atención inmediata a persoas en situación ou risco de exclusión social ( Departamento de Servizos Sociais ) Protección da salubridade pública ( Departamento de Saúde Pública ). Relacións interadministrativas en materia de políticas do rural, no eido forestal e das actividades agragandeiras. Cemiterios e actividades funerarias. Abastecemento de auga potable a domicilio e evacuación e tratamento de augas residuais. Planeamento, xestión e disciplina urbanística. Protección e xestión do patrimonio histórico. Promoción e xestión da vivenda de protección pública con criterios financeiros sustentables. Conservación e rehabilitación da edificación. Medio ambiente urbano, en particular parques e xardíns públicos, xestión dos residuos sólidos urbanos e protección contra a contaminación acústica, lumínica e atmosférica nas zonas urbanas. Promoción da cultura e equipamentos culturais. Participar na vixilancia do cumprimento da escolaridade obrigatoria e cooperar coas Administracións educativas correspondentes na obtención dos solares necesarios para a construción do novos centros docentes. A conservación, mantemento e vixilancia dos edificios de titularidade local destinados a centros públicos de educación infantil, de educación primaria ou de educación especial. Promoción no termino municipal da participación dos cidadáns no uso eficiente e sostible das tecnoloxías da información e as comunicación. - Coordinar, segundo as prioridades da Xunta de goberno, os traballos a realizar das diferentes obras públicas. Incluíndo a supervisión e orde dos traballos e servizos relativos á rede de saneamento, arranxo firmes, pistas e camiños, taludes, gabias. - Supervisar a infraestrutura viaria e outros equipamentos de titularidade municipal., controlando a limpeza en accesos, instalacións, redes comunicación, eléctricas, de iluminación, lavadoiros, muros. - Supervisa os problemas, deficiencias ou outras incidencias que observe de oficio o sexan denunciadas por particulares, como poden ser defectos de pavimentación, alumeado público, perigo de ruínas, etc. - Responsabilizarse do traballo realizado polo persoal adscrito os traballos de obras e servicios múltiples, respecto a obras de todo tipo. - Supervisar o control toda a maquinaria, ferramentas, vehículos, etc., pertencentes a este servizo, propoñendo as necesidades de adquisición que prevea. - Coordinar os servizos de atención á veciñanza en relación a necesidades de mantemento e reparación de incidencias relacionadas con obras de redes de saneamento e abastecemento de augas, de electricidade e comunicacións, limpeza e acondicionado de camiños, pistas e accesos de titularidade pública. - Feiras, abastos, mercados, lonxas e comercio ambulante. - Estacionamento de vehículos e mobilidade. - Transporte colectivo urbano. Mandouno e asina o Sr. Alcalde - Presidente, en Fisterra a dezaoito de Xuño de dous mil dezanove, do que eu, como secretario, de que certifico. O ALCALDE - PRESIDENTE, ANTE MIN O SECRETARIO, José Marcote Suárez José Ramón Lema Fuentes